Llywodraeth Leol, Cymru Enwi a chychwyn 1 1 Enw’r Rheoliadau hyn yw Rheoliadau Cyd-bwyllgorau Corfforedig (Swyddogaethau Trafnidiaeth) (Addasiadau Canlyniadol a Darpariaethau Trosiannol) (Cymru) 2022. 2 Daw’r Rheoliadau hyn i rym ar 28 Chwefror 2022. Dehongli 2 1 Yn y Rheoliadau hyn— ystyr “ awdurdod trafnidiaeth lleol ” (“ local transport authority ”) yw cyngor sir neu gyngor bwrdeistref sirol; ystyr “ cyd-bwyllgor corfforedig ” (“ corporate joint committee ”) yw cyd-bwyllgor corfforedig a sefydlir gan Reoliadau o dan Ran 5 o Ddeddf Llywodraeth Leol ac Etholiadau (Cymru) 2021; ystyr “ cyngor cyfansoddol ” (“ constituent council ”) yw cyngor sir neu gyngor bwrdeistref sirol yng Nghymru, y mae Gweinidogion Cymru wedi sefydlu cyd-bwyllgor corfforedig mewn cysylltiad â’i ardal; ystyr “ Deddf 2000 ” (“ the 2000 Act ”) yw Deddf Trafnidiaeth 2000 . 2 At ddibenion y Rheoliadau hyn, mae unrhyw gyfeiriad at ddarpariaeth “addasedig” o Ddeddf 2000 yn gyfeiriad at y ddarpariaeth honno fel y’i haddaswyd gan yr Atodlen i Reoliadau Cyd-bwyllgorau Corfforedig (Swyddogaethau Trafnidiaeth) (Cymru) 2021 . Addasiadau i ddeddfwriaeth 3 Pan fo’r swyddogaeth o ddatblygu polisïau o dan adran 108(1)(a) a (2A)(a) o Ran 2 o Ddeddf 2000 mewn cysylltiad ag ardal awdurdod trafnidiaeth lleol wedi ei rhoi i gyd-bwyllgor corfforedig, mae’r ddeddfwriaeth y cyfeirir ati yn yr Atodlen yn gymwys yn ddarostyngedig i’r addasiadau a nodir yn yr Atodlen. Darpariaeth drosiannol 4 1 Mae’r rheoliad hwn yn gymwys pan fo’r swyddogaeth o ddatblygu polisïau o dan adran 108(1)(a) a (2A)(a) o Ran 2 o Ddeddf 2000 mewn cysylltiad ag ardal awdurdod trafnidiaeth lleol wedi ei rhoi i gyd-bwyllgor corfforedig. 2 Mae unrhyw bolisïau a ddatblygir gan gyngor cyfansoddol o dan adran 108(1)(a) o Ddeddf 2000 i’w trin fel pe baent yn bolisïau wedi eu datblygu gan y cyd-bwyllgor corfforedig o dan adran 108(1) addasedig o Ddeddf 2000 mewn cysylltiad â’r rhan honno o ardal y cyd-bwyllgor corfforedig sydd wedi ei chyfansoddi o ardal y cyngor cyfansoddol. 3 Mae paragraff (2) yn peidio â bod yn gymwys pan fo’r cyd-bwyllgor corfforedig yn datblygu polisïau mewn cysylltiad â’r rhan honno o’i ardal o dan adran 108(1) addasedig o Ddeddf 2000. 4 Mae unrhyw bolisïau a ddatblygir gan gyngor cyfansoddol o dan adran 108(2A) o Ddeddf 2000 i’w trin fel pe baent yn bolisïau wedi eu datblygu gan y cyd-bwyllgor corfforedig o dan adran 108(2A) addasedig mewn cysylltiad â’r rhan honno o ardal y cyd-bwyllgor corfforedig sydd wedi ei chyfansoddi o ardal y cyngor cyfansoddol. 5 Mae paragraff (4) yn peidio â bod yn gymwys pan fo’r cyd-bwyllgor corfforedig yn datblygu polisïau mewn cysylltiad â’r rhan honno o’i ardal o dan adran 108(2A) addasedig. 6 Mae cynllun trafnidiaeth lleol a gyflwynir gan gyngor cyfansoddol ac a gymeradwyir gan Weinidogion Cymru o dan adran 109A o Ddeddf 2000 i’w drin fel pe bai’n gynllun trafnidiaeth rhanbarthol wedi ei gyflwyno gan gyd-bwyllgor corfforedig a’i gymeradwyo gan Weinidogion Cymru o dan adran 109A addasedig mewn cysylltiad â’r rhan honno o ardal y cyd-bwyllgor corfforedig sydd wedi ei chyfansoddi o ardal y cyngor cyfansoddol. 7 Mae paragraff (6) yn peidio â bod yn gymwys pan fo Gweinidogion Cymru yn cymeradwyo cynllun trafnidiaeth rhanbarthol y cyd-bwyllgor corfforedig o dan adran 109A addasedig. Dirymu Gorchymyn Cynllunio Trafnidiaeth Rhanbarthol (Cymru) 2014 5 Mae Gorchymyn Cynllunio Trafnidiaeth Rhanbarthol (Cymru) 2014 wedi ei ddirymu. Lee Waters Y Dirprwy Weinidog Newid Hinsawdd, o dan awdurdod y Gweinidog Newid Hinsawdd, un o Weinidogion Cymru 25 Chwefror 2022